Á Vesturlandi eru víðast hálkublettir á láglendi en hálka eða snjóþekja á fjallvegum . Þó er ófært á Fróðárheiði og eins Bröttubrekku en þar er blindhríð . Mjög hvasst er á Holtavörðuheiði og þæfingsfærð . Ekkert skyggni er á Hellisheiði og heiðin lokuð . Reynt verður að halda Þrengslunum opnum en eins er opið bæði um Mosfellsheiði og Suðurstrandarveg . Á Suðurlandi er annars víða hálka eða hálkublettir . Flughált er á Lyngdalsheiði . Kjósarskarð er ófært . Slæmt veður er á Vestfjörðum og aðeins opið milli helstu þéttbýlisstaða . Stórhríð er á Klettshálsi og Hjallahálsi , Þröskuldum og Steingrímsfjarðarheiði . Þarna er ófært og biðstaða með mokstur vegna veðurs . Þungfært er í Djúpinu . Vonskuveður er einnig á Ströndum og vegur ýmist þungfær eða ófær .